
DR 31.7.2018                                                                    53                   

 
Manakala 212 orang yang dikemukakan dalam jawapan pula merujuk kepada 

kanak-kanak lelaki dan perempuan yang berumur 12 hingga 17 tahun sahaja yang berkahwin 
dengan orang dewasa. 

Dalam hal ini,  Lembaga Penduduk dan Pembangunan Keluarga Negara (LPPKN), 
JKSM dan JPN telah mengambil inisiatif untuk mengkonsolidasi data perkahwinan dan 
penceraian untuk kegunaan di masa akan datang. Kerajaan menyambut baik semua 
cadangan yang telah dikemukakan seperti penetapan had umur minimum bagi perkahwinan 
di dalam semua perundangan kepada 18 tahun, cadangan Rang Undang-undang Had Umur 
Perkahwinan serta cadangan untuk mengadakan perbincangan bersama Majlis Raja-Raja 
untuk menyelaraskan umur perkahwinan kanak-kanak di mahkamah sivil dan Mahkamah 
Syariah. Semua perkara tersebut kini di dalam penelitian Menteri-menteri yang berkenaan.  

Mengenai cadangan penubuhan satu Suruhanjaya Kanak-kanak yang dicadangkan 
oleh Yang Berhormat Pengerang, Kementerian sedia mengkaji cadangan ini... 

Puan Nurul Izzah binti Anwar [Permatang Pauh]: Sedikit, Yang Berhormat. Saya 
sebenarnya membawa juga isu pernikahan bawah umur. Akan tetapi, Permatang Pauh tidak 
disebut. Kalau boleh saya tanyakan soalan susulan, Yang Amat Berhormat Timbalan 
Perdana Menteri? 

Timbalan Yang di-Pertua [Tuan Nga Kor Ming]: Dipersilakan.  

Puan Nurul Izzah binti Anwar [Permatang Pauh]: Terima kasih. 

Timbalan Yang di-Pertua [Tuan Nga Kor Ming]: Anak dia ada keistimewaan untuk 
tanya ibu. 

Dato’ Dr. Noor Azmi bin Ghazali [Bagan Serai]: Kacau mak. 

Puan Nurul Izzah binti Anwar [Permatang Pauh]: Dia tidak ada hubungan 
kekeluargaan di sini, Tuan Yang di-Pertua...  

Timbalan Yang di-Pertua [Tuan Nga Kor Ming]: Tidak boleh. Ini urusan rasmi, 
tidak boleh tanya di luar. 

Puan Nurul Izzah binti Anwar [Permatang Pauh]: ...Ini kawasan Permatang Pauh 
menanyakan kepada Yang Amat Berhormat Timbalan Perdana Menteri. 

Timbalan Yang di-Pertua [Tuan Nga Kor Ming]: Sila, sila.  

Puan Nurul Izzah binti Anwar [Permatang Pauh]: Terima kasih. Saya semalam 
membangkitkan tentang fatwa yang telah disiapkan dan disediakan oleh Mufti Wilayah 
Persekutuan yang sangat holistik berkait dengan isu pernikahan bawah umur. Mungkin saya 
boleh mendapatkan kepastian Yang Amat Berhormat kerana beberapa orang Menteri 
termasuk juga agensi dalam perbincangan beberapa NGO mengatakan bidang kuasa untuk 
membawa rang undang-undang tertentu termasuk juga di bawah Kementerian Dalam Negeri.  

Maka kalau sudah ada persetujuan daripada semua Ahli-ahli Parlimen dalam isu ini, 
kita juga mahu memastikan anak-anak gadis dilindungi, adakah kementerian boleh 
memberikan sedikit maklum balas dari segi the technicalities untuk rang undang-undang bagi 
anak-anak gadis mempunyai had minimum 18 tahun ataupun 16 tahun sebagaimana yang 
dilakukan oleh negara seperti Turki dan juga Jordan? Mohon penjelasan. Terima kasih Yang 
Amat Berhormat, terima kasih Tuan Yang di-Pertua. 

Timbalan Yang di-Pertua [Tuan Nga Kor Ming]: Sila. 

Dato’ Seri Dr. Wan Azizah Wan Ismail] Terima kasih Yang Berhormat Permatang 
Pauh. Tuan Yang di-Pertua, memang kita mempunyai cara-cara, jalan-jalan untuk- 
technicalities untuk mengehadkan kadar perkahwinan pada umur 18 tahun. Namun, bidang 
ini juga tertakluk kepada kuasa-kuasa Mahkamah Syariah di negeri-negeri. Oleh sebab itulah 
saya nyatakan bahawa kita menyambut baik dan kita mestilah mengadakan perbincangan 
bersama juga dengan Majlis Raja-Raja untuk menyelaraskan umur perkahwinan ini. 

Saya tadi masuk dalam data-data itu. Memang negara kita memang ada masalah 
sedikit yang 12 tahun sampai 20 tahun dan 12 tahun sampai 17 tahun, sebab negara kita 
yang hendak mengundi ialah 18 tahun, hendak dapat lesen ialah 16 tahun. Itu satu.  

 



Manakala 212 orang yang dikemukakan dalam jawapan pula merujuk kepada. kanak-kanak lelaki dan perempuan yang berumur 12 hingga 17 tahun sahaja yang berkahwin dengan orang dewasa. Dalam hal ini, Lembaga Penduduk dan Pembangunan Keluarga Negara (LPPKN), JKSM dan JPN telah mengambil inisiatif untuk mengkonsolidasi data perkahwinan dan penceraian untuk kegunaan di masa akan datang. Kerajaan menyambut baik semua cadangan yang telah dikemukakan seperti penetapan had umur minimum bagi perkahwinan di dalam semua perundangan kepada 18 tahun, cadangan Rang Undang-undang Had Umur Perkahwinan serta cadangan untuk mengadakan perbincangan bersama Majlis Raja-Raja untuk menyelaraskan umur perkahwinan kanak-kanak di mahkamah sivil dan Mahkamah Syariah. Semua perkara tersebut kini di dalam penelitian Menteri-menteri yang berkenaan. Mengenai cadangan penubuhan satu Suruhanjaya Kanak-kanak yang dicadangkan oleh Yang Berhormat Pengerang, Kementerian sedia mengkaji cadangan ini... Puan Nurul Izzah binti Anwar [Permatang Pauh]: Sedikit, Yang Berhormat. Saya sebenarnya membawa juga isu pernikahan bawah umur. Akan tetapi, Permatang Pauh tidak disebut. Kalau boleh saya tanyakan soalan susulan, Yang Amat Berhormat Timbalan Perdana Menteri?. Timbalan Yang di-Pertua [Tuan Nga Kor Ming]: Dipersilakan. Puan Nurul Izzah binti Anwar [Permatang Pauh]: Terima kasih. Timbalan Yang di-Pertua [Tuan Nga Kor Ming]: Anak dia ada keistimewaan untuk tanya ibu. Dato' Dr. Noor Azmi bin Ghazali [Bagan Serai]: Kacau mak. Puan Nurul Izzah binti Anwar [Permatang Pauh]: Dia tidak ada hubungan kekeluargaan di sini, Tuan Yang di-Pertua... Timbalan Yang di-Pertua [Tuan Nga Kor Ming]: Tidak boleh. Ini urusan rasmi, tidak boleh tanya di luar. Puan Nurul Izzah binti Anwar [Permatang Pauh]: ...Ini kawasan Permatang Pauh menanyakan kepada Yang Amat Berhormat Timbalan Perdana Menteri. Timbalan Yang di-Pertua [Tuan Nga Kor Ming]: Sila, sila. Puan Nurul Izzah binti Anwar [Permatang Pauh]: Terima kasih. Saya semalam membangkitkan tentang fatwa yang telah disiapkan dan disediakan oleh Mufti Wilayah Persekutuan yang sangat holistik berkait dengan isu pernikahan bawah umur. Mungkin saya boleh mendapatkan kepastian Yang Amat Berhormat kerana beberapa orang Menteri termasuk juga agensi dalam perbincangan beberapa NGO mengatakan bidang kuasa untuk membawa rang undang-undang tertentu termasuk juga di bawah Kementerian Dalam Negeri. Maka kalau sudah ada persetujuan daripada semua Ahli-ahli Parlimen dalam isu ini, kita juga mahu memastikan anak-anak gadis dilindungi, adakah kementerian boleh memberikan sedikit maklum balas dari segi the technicalities untuk rang undang-undang bagi anak-anak gadis mempunyai had minimum 18 tahun ataupun 16 tahun sebagaimana yang dilakukan oleh negara seperti Turki dan juga Jordan? Mohon penjelasan. Terima kasih Yang Amat Berhormat, terima kasih Tuan Yang di-Pertua. Timbalan Yang di-Pertua [Tuan Nga Kor Ming]: Sila. Dato' Seri Dr. Wan Azizah Wan Ismail] Terima kasih Yang Berhormat Permatang Pauh. Tuan Yang di-Pertua, memang kita mempunyai cara-cara, jalan-jalan untuk- technicalities untuk mengehadkan kadar perkahwinan pada umur 18 tahun. Namun, bidang ini juga tertakluk kepada kuasa-kuasa Mahkamah Syariah di negeri-negeri. Oleh sebab itulah saya nyatakan bahawa kita menyambut baik dan kita mestilah mengadakan perbincangan bersama juga dengan Majlis Raja-Raja untuk menyelaraskan umur perkahwinan ini. Saya tadi masuk dalam data-data itu. Memang negara kita memang ada masalah sedikit yang 12 tahun sampai 20 tahun dan 12 tahun sampai 17 tahun, sebab negara kita yang hendak mengundi ialah 18 tahun, hendak dapat lesen ialah 16 tahun. Itu satu.